PREDLOG 
Na osnovu čl. 38, tačka 2 Zakona o lokalnoj samoupravi ( "Sl.list Crne Gore", br 02/18, 34/19, 38/20), čl. 35 Statuta Opštine Tivat ( „Sl. list Crne Gore - opštinski propisi" br. 24/18 i 09/20), 
čl. 118 i čl. 119 Poslovnika Skupštine opštine Tivat ( "Sl.list Crne Gore-opštinski propisi", br. 37/18), Skupština opštine Tivat na sjednici održanoj __________ 2021.godine, donijela je

ODLUKU
o izmjeni i dopunama Poslovnika o radu Skupštine opštine Tivat

 Član 1
U Poslovniku o radu Skupštine opštine Tivat ("Sl.list Crne Gore-opštinski propisi", br.37/18), poglavlje V - Sjednica Skupštine, Tok sjednice- Kvorum za sjednicu, poslije čl. 72, dodaju se tri nova člana koji glase:
Član 72 a
U slučaju vanredne situacije izazvane epidemijom zarazne bolesti (dalje - vanredna situacija) odbornik može učestvovati u radu i odlučivati na sjednici Skupštine i njenih radnih tijela van sjedišta Skupštine (dalje - sjednica na daljinu) putem bezbjedne informaciono-komunikacione tehnologije.
Sjednicom na daljinu smatra se sjednica na kojoj određeni broj odbornika nije u mogućnosti da prisustvuje u prostorijama koje su predviđene za rad Skupštine i njenih radnih tijela, već učestvuju u radu i odlučuju na način iz stava 1 ovog člana.
Odbornik je dužan najkasnije do početka sjednice obavijestiti predsjednika Skupštine odnosno predsjednika radnog tijela, u pisanoj ili elektronskoj formi, o postojanju razloga za učestvovanje u radu sjednice na daljinu (mjere izolacije), uz dostavljanje Rješenja nadležnog organa. 
Sjednica na daljinu sprovodi se putem informacione tehnologije iz stava 1 ovog člana, koja omogućava prenos podataka, slike i zvuka u realnom vremenu, takvog kvaliteta da se bez sumnje može utvrditi identitet odbornika koji učestvuje na sjednici.
Ukoliko odbornik učestvuje u radu sjednice na daljinu, mora obezbijediti da njegov uređaj za komunikaciju bude povezan na mrežu koja omogućava prenos slike i zvuka u realnom vremenu.
Član 72 b

Prilikom utvrđivanja kvoruma za rad Skupštine, prisutnima se smatraju odbornici koji učestvuju u radu sjednice u prostorijama koje su predviđene za rad Skupštine i njenih radnih tijela i odbornici koji na početku sjednice potvrde učešće u radu putem informacione tehnologije iz člana 72 a stav 1 ovog Poslovnika.

Član 72 v
Skupština na sjednici na daljinu odlučuje javnim glasanjem i to: upotrebom elektronskog sistema za glasanje, dizanjem ruke, prozivkom ili upotrebom informacione tehnologije iz člana 72 a stav 1 ovog Poslovnika. 
Ukoliko Skupština na sjednici na daljinu odlučuje o izboru predsjednika i potpredsjednika Skupštine, predsjednika i potpredsjednika Opštine sprovodi se javno glasanje u skladu sa stavom 1 ovog člana.“

Član 2
Član 116 mijenja se i glasi :
„ O radu sjednice Skupštine vodi se zapisnik.
U zapisnik se unose imena odbornika koji nisu prisustvovali sjednici, osnovni podaci o radu na sjednici, učesnicima u raspravi, donijetim aktima po pojedinim tačkama i nazivi akata koje je Skupština donijela na sjednici u vezi sa tačkama dnevnog reda.
U zapisnik se unose i rezultati glasanja o pojedinim aktima.

Član 3

Služba Skupštine i organ uprave nadležan za poslove informaciono-komunikacionih tehnologija, dužni su da obezbijede administrativno – tehničke uslove za sprovođenje ove odluke.

Član 4

Ova odluka stupa na snagu danom objavljivanja u „Službenom listu Crne Gore - opštinski propisi.“

Broj: _________
Tivat, _________ 2021.godine

SKUPŠTINA OPŠTINE TIVAT
PREDSJEDNIK
dr Andrija Petković

O B R A Z L O Ž E NJ E

I  PRAVNI OSNOV ZA DONOŠENJE ODLUKE 

Pravni osnov za donošenje ove odluke sadržan je u članu 38 Zakona o lokalnoj samoupravi, čl.35 Statuta opštine Tivat, kojim članovima je propisano da Skupština opštine donosi propise i  druge opšte akte, čl.118 st.1 Poslovnika o radu Skupštine opštine Tivat kojim je propisano da Skupština u vršenju poslova iz svoje nadležnosti donosi između ostalog i odluke, i čl.119 Poslovnika, kojim je propisano ko ima pravo na predlaganje odluka.

II RAZLOZI ZA DONOŠENJE ODLUKE

Novonastala situacija izazvana epidemijom virusa COVID-19 a koja je proglašena od strane nadležnog tijela, u skladu sa Zakonom o zaštiti stanovništva od zaraznih bolesti, stvorila je potrebu za dopunama Poslovnika o radu Skupštine opštine Tivat. Dopune Poslovnika predstavljaju pravni osnov za nesmetano održavanje sjednica Skupštine i njenih radnih tijela u vanrednoj situaciji. 

Shodno navedenom, a imajući u vidu trenutnu epidemiološku situaciju, izvršenim dopunama Poslovnika Skupštine opštine Tivat, obezbijediće se održavanje sjednica Skupštine opštine Tivat i njenih radnih tijela na daljinu.

III STUPANJE NA SNAGU

Razlog da ova odluka stupi na snagu danom objavljivanja ogleda se u hitnosti potrebe omogućavanja nesmetanog funkcionisanja Skupštine opštine Tivat, zbog vanredne situacije izazvane epidemijom virusa COVID-19.

                                 
                                                                        PREDLAGAČ
  Predsjednik Skupštine 
                   							     dr Andrija Petković